Foto’s: Cecil John Rhodes se standbeeld geskuifRhodes se standbeeld word verskuif Foto: Facebook Na wekelange betogings is Cecil John Rhodes se standbeeld Donderdagaand met ŉ hyskraan van die Universiteit Kaapstad se gronde, waar dit vir agt dekades lank gestaan het, geskuif. Die studente het gejuig toe die standbeeld op ŉ vragmotor geplaas is om na ŉ geheime ligging verskuif te word. Die standbeeld word tydelik verskuif totdat erfenisowerhede ŉ besluit geneem het oor ŉ permanente nuwe staanplek. Die Raad van die Universiteit het Woensdagaand tydens ŉ spesiale sitting eenparig die besluit geneem om die standbeeld van die kampus te skuif. Max Price, visekanselier van die universiteit, het aan verslaggewers gesê die verskuiwing is die einde van ŉ onstuimige paar weke wat gehelp het om verdeeldheid op die universiteit te beredder deur middel van gesprekke. “Ek dink ons is nou meer verenig,” het Price gesê. Rhodes se standbeeld word verskuif Foto: Facebook